CELEX: 62018TN0485
Language: et
Date: 2018-08-09 00:00:00
Title: Kohtuasi T-485/18: 9. augustil 2018 esitatud hagi – Compañia de Tranvías de la Coruña versus komisjon

22.10.2018   
            
            
               ET
            
            
               Euroopa Liidu Teataja
            
            
               C 381/27
            
         
      9. augustil 2018 esitatud hagi – Compañia de Tranvías de la Coruña versus komisjon
      (Kohtuasi T-485/18)
      (2018/C 381/32)
      Kohtumenetluse keel: inglise
      
         Pooled
      
      
         Hageja: Compañia de Tranvías de la Coruña, SA (A Coruña, Hispaania) (esindaja: advokaat J. Monrabà Bagan)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada Euroopa Komisjoni 7. juuni 2018. aasta otsus C(2018) 3780 final, mis käsitleb juurdepääsu dokumentidele;
               
            
                  —
               
               
                  mõista kohtukulud välja kostjalt.
               
            
         Väited ja peamised argumendid
      
      Hagi põhjenduseks esitab hageja kaks väidet.
      
                  1.
               
               
                  Esimene väide, et vaidlustatud otsuse tegemisel ei järgitud olulisi menetlusnorme.
                  
                              —
                           
                           
                              Otsuses ei ole piisavalt põhjendatud, miks keelata või lubada ainult osaliselt tutvuda dokumentidega, arvestades, et puudub seos Euroopa Kohtus pooleli oleva menetluse, millele tugineti (liidetud kohtuasjad C-350/17: Mobit (1) ja C-351/17: Autolinee Toscane (2)), ja dokumentidega tutvumise taotluse vahel.
                           
                        
                              —
                           
                           
                              Piisav põhjendus on oluline menetlusnorm ja Euroopa Komisjon on kohustatud seda alati järgima.
                           
                        
                              —
                           
                           
                              Piisava põhjenduse puudumine tähendab, et vaidlustatud otsus on vastuolus ELTL artikli 296 teise lõiguga ja järelikult tuleb see ELTL artikli 264 esimese lõigu alusel tühistada.
                           
                        
            
                  2.
               
               
                  Teine väide esitatakse teise võimalusena ja selle kohaselt esineb ülekaalukas üldine huvi avalikustada dokumente, millega tutvumise võimaldamisest vaidlustatud otsusega keelduti.
                  
                              —
                           
                           
                              Dokumendid, millega tutvumist taotleti, on üldise huvi esemeks, aidates tõlgendada liidu õiguse niisuguseid olulisi norme avaliku rongi- ja maanteereisijateveo teenuse osutamise valdkonnas, mida Euroopa Komisjon on varem kohaldanud.
                           
                        
                              —
                           
                           
                              Seega isegi kui Euroopa Kohus otsustab, et esineb seos eespool mainitud menetluses olevate liidetud kohtuasjade C-350/17: Mobit ja C-351/17: Autolinee Toscane ning dokumentidega tutvumise taotluse vahel, lubab määruse nr 1049/2001 (3) artikli 4 lõige 2 in fine dokumentidega tutvuda, kui selleks esineb ülekaalukas üldine huvi.
                           
                        
                              —
                           
                           
                              Dokumentide asjakohasus, mitte ainult taotlejale vaid kõigile asutustele ja aktsionäridele, kes soovivad kohaldada liidu õigust avaliku rongi- ja maanteereisijateveo teenuse valdkonnas, on käsitatav ülekaaluka üldise huvina ja seetõttu tuleks nendega tutvumist võimaldada.
                           
                        
            
         (1)  Eelotsusetaotlus, mille on esitanud Consiglio di Stato (Itaalia) 12. juunil 2017, kohtuasi Mobit Soc.cons. a.r.l. vs. Regione Toscana (ELT 2017, C 330, lk 4).
      
         (2)  Eelotsusetaotlus, mille on esitanud Consiglio di Stato (Itaalia) 12. juunil 2017, kohtuasi Autolinee Toscane SpA vs. Mobit Soc.cons. a.r.l. (ELT 2017, C 330, lk 5).
      
         (3)  Euroopa Parlamendi ja nõukogu 30. mai 2001. aasta määrus (EÜ) nr 1049/2001 üldsuse juurdepääsu kohta Euroopa Parlamendi, nõukogu ja komisjoni dokumentidele (EÜT 2001, L 145, lk 43; ELT eriväljaanne 01/03, lk 331).